钦定古今图书集成/历象汇编/乾象典/第086卷 > 《本草纲目》 > 《露》
## 钦定古今图书集成/历象汇编/乾象典/第086卷 > 《本草纲目》 > 《露》

问：“伊川云：‘露是金之气’。”曰：“露自是有清肃底气象。古
语云：‘露结为霜’。今观之，诚然。伊川云：‘不然’，不知何故。
盖露与霜之气不同，露能滋物，霜能杀物也。雪霜亦
有异，霜则杀物，雪不能杀物也。雨与露亦不同，雨气
昏而露气清也；露与雾亦不同，露气肃而雾气昏也。
古人说露是星月之气，不然。今高山顶上，虽晴，亦无
露”，露只是自下蒸上。

或问：“高山无霜露，其理如何？”曰：“上面气渐清，风渐紧，
虽微有雾气，都吹散了，所以不结。若雪，则只是雨遇
寒而凝，故高寒处雪先结也。”